Iṣẹ́ loògùn ìṣẹ́

Iṣẹ́ loògùn ìṣẹ́ jẹ́ ọ̀kan lára àwọn ewì tí J.F Ọdúnjọ kọ.

 Ewì iṣẹ́ loògùn ìṣẹ́ 
Iṣẹ́ lòògùn ìṣe, múra síṣẹ́ ọ̀rẹ́ mi, 

Bí a kò rẹ́ni fẹ̀yìn tì, 

Bí ọ̀lẹ là á rí, 

Bí a kò rẹ́ni gbẹ́kẹ̀lé, 

A tẹra mọ́ṣẹ́ ẹni, 

Ìyá rẹ le lówó lọ́wọ́, 

Bàbá rẹ̀ sì lè ni ẹṣin léèkàn, 

Bí o bá gbójú lé wọn, 

O tẹ́ tán ni mo sọ fún ọ, 

Ohun tí a kò bá jìyà fún, 

Ṣé kì í lè tọ́jọ́, 

Ohun tí a bá fara ṣiṣẹ́ fún, 

Ni ń pẹ́ lọ́wọ́ ẹni. 

Apá lará, ìgúnpá ni ìyekan,

Bí ayé bá ń fẹ́ ọ lónìí, 

Bí o bá lówó lọ́wọ́, 

Ni wọn á máa fẹ́ ọ lọ́la, 

Tàbí o wà ní ipò àtàtà, 

Ayé á yẹ́ ọ sí tẹ̀rín-tẹ̀rín, 

Jẹ́kí o di ẹni tí ń ráágó, 

Kí o rí bí ayé tí ń ṣímú sí ọ. 

Ẹ̀kọ́ sì tún ń sọni dọ̀gá, 

Múra kí o kọ́ ọ dáradára, 

Bí o sì rí ọ̀pọ̀ ènìyàn, 

Tí wọ́n ń fi ẹ̀kọ́ ṣe ẹ̀rín rí, 

Ṣọ́ra kí o má fara wé wọn;

Ìyà ń bọ̀ fún ọmọ tí kò gbọ́n, 

Ẹkún ń bẹ fún ọmọ tí ń sá kiri, 

Má fi òwúrọ̀ ṣeré ọrẹ mi, 

Múra sí iṣẹ́ ọjọ́ ń lọ.

 Àwọn ìtọ́kasí